CELEX: 22019D0355
Language: hr
Date: 2019-02-25 00:00:00
Title: Odluka br. 1/2019 Odbora veleposlanika AKP-a i EU-a od 25. veljače 2019. kojom se direktoru Tehničkog centra za poljoprivrednu i ruralnu suradnju (CTA) daje razrješnica u odnosu na izvršenje proračuna Centra za financijsku godinu 2017. [2019/355]

5.3.2019   
               
               
                  HR
               
               
                  Službeni list Europske unije
               
               
                  L 64/11
               
            
         ODLUKA br. 1/2019 ODBORA VELEPOSLANIKA AKP-a i EU-a
         od 25. veljače 2019.
         kojom se direktoru Tehničkog centra za poljoprivrednu i ruralnu suradnju (CTA) daje razrješnica u odnosu na izvršenje proračuna Centra za financijsku godinu 2017. [2019/355]
         ODBOR VELEPOSLANIKA AKP-a i EU-a,
         uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (1), a posebno članak 2. stavak 6. Priloga III. tom Sporazumu,
         uzimajući u obzir Odluku br. 5/2013 Odbora veleposlanika AKP-a i EU-a od 7. studenoga 2013. o Statutu Tehničkog centra za poljoprivrednu i ruralnu suradnju (CTA) (2), a posebno članak 4. stavak 2. tog Statuta,
         uzimajući u obzir Odluku br. 3/2006 Odbora veleposlanika AKP-a i EU-a od 27. rujna 2006. o Financijskoj uredbi Tehničkog centra za poljoprivrednu i ruralnu suradnju (CTA) (3), a posebno članak 26. stavak 5. te Odluke,
         uzimajući u obzir financijske izvještaje Tehničkog centra za poljoprivrednu i ruralnu suradnju za financijsku godinu 2017., koja je završila 31. prosinca 2017.,
         uzimajući u obzir revizorski izvještaj o računovodstvenoj dokumentaciji Centra za financijsku godinu 2017.,
         primivši na znanje odgovore direktora Centra na primjedbe revizora,
         primivši na znanje da je Odbor Centra odobrio financijske izvještaje i revizorski izvještaj Tehničkog centra za poljoprivrednu i ruralnu suradnju za financijsku godinu 2017.,
         budući da:
         
                     (1)
                  
                  
                     Prihodi Centra za financijsku godinu 2017. uglavnom su se sastojali od doprinosâ iz Europskog razvojnog fonda i iznosili 14 792 000 EUR.
                  
               
                     (2)
                  
                  
                     Direktorovo sveukupno izvršenje proračuna Centra tijekom financijske godine 2017. bilo je takvo da bi mu se trebala dati razrješnica u odnosu na izvršenje tog proračuna,
                  
               ODLUČIO JE:
         
            Jedini članak
            Odbor na temelju revizorskih izvještaja i financijskih izvještaja za odgovarajuću financijsku godinu direktoru Tehničkog centra za poljoprivrednu i ruralnu suradnju daje razrješnicu u odnosu na izvršenje proračuna za financijsku godinu 2017.
         
         
            U Bruxellesu 25. veljače 2019.
            
               
                  Za Odbor veleposlanika AKP-a i EU-a
               
               
                  Predsjednica
               
               Luminița Teodora ODOBESCU
            
         
         
            (1)  SL L 317, 15.12.2000., str. 3.
         
         
            (2)  SL L 309, 19.11.2013., str. 50.
         
         
            (3)  SL L 350, 12.12.2006., str. 1.